EKTOS ŽINIOS, 1995.08.23 
LIETUVA MINĖJO JUODOJO KASPINO DIENĄ 
Rugpjūčio 23 dieną visoje Lietuvoje buvo iškeltos valstybinės 
vėliavos, perrištos juodu kaspinu. Jos simbolizavo skaudžią Lietuvai 
sukaktį, kai buvo pasirašyta Molotovo-Ribentropo sutartis. Parlamento 
nutarimu rugpjūčio 23-ji paskelbta "Juodojo kaspino" diena. 


Vakare Vilniaus arkikatedroje bazilikoje buvo aukojamos šv.Mišios. 
Po jų gedulo eisena žygiavo centriniu miesto prospektu. Mitinge, 
įvykusiame prie Seimo rūmų, dalyvavo keli tūkstančiai žmonių. Jame 


kalbėjo opozicinių partijų partijų vadovai. 

Pirmą viešą mitingą, skirtą šiai datai, 1987 metais Vilniuje prie 
Adomo Mickevičiaus paminklo, surengė Lietuvos Laisvės Lyga, pogrindyje 
veikusi politinė organizacija. Jo organizatoriai buvo suimti, tačiau KGB 
bylos neiškėlė. 

Po metų Vingio parke Vilniuje surengtame mitinge dalyvavo apie 100 
tūkstančių žmonių. Tada pareikalauta, kad Sovietų Sąjungos vadovai bei 
SSRS liaudies deputatų suvažiavimas pripažintų Molotovo-Ribentropo 
protololus netekusiais galios. 

1989 metų rugpjūčio 23 dieną Lietuvos Sąjūdis ir Latvijos bei 
Estijos nacionaliniai frontai organizavo "Baltijos kelią". 600 kilometrų 
ilgio magistralėje nuo Vilniaus iki Talino susikibę rankomis stovėjo 
apie milijonas žmonių. 

X. PRIEŠ TŪKSTANTĮ DIENŲ PRADĖJO DIRBTI LIETUVOS SEIMAS 

Seimo pirmininko pavaduotojo Juozo Bernatonio nuomone, parlamentinė 
vykdomosios valdžios kontrolė "geriausiu atveju yra tik patenkinama". 
Tuo tarpu Seimo veiklą įstatymų leidybos srityje jis vertina gerai ir 
kai kuriais atvejais net labai gerai. Seimas privalo sustiprinti 
vyriausybės kontrolę, sakė jis trečiadienį surengtoje spaudos 
konferencijoje ta proga, kad šios savaitės pradžioje suėjo tūkstantis 
dienų, kai veikia Lietuvos Seimas. 

Juozas Bernatonis, pavaduojantis šiuo metu su oficialiu vizitu į 
Naujają Zelandiją ir Australiją išvykusį Česlovą Juršėną, priminė, jog 
per Seimo darbo laiką priimti 568 įstatymai, 465 nutarimai ir 26 
iucijos iausioji Taryba, dirbusi tiktai Ienų 
trumpiau, ėmė/334 įstatymus, tačiau dvigubai daugiau negu Seimas 
nutarimų bei rezoliucijų. Šis palyginimas, sakė Juozas Bernatonis, rodo 
ne tik Aukščigąusiosios Tarybos bei jos vadovybės darbo stilių, bet ir 
tai, jog "tug metu daug ką reikėjo išsakyti". 

4 Juozas Bernatonis apgailestavo, kad Seimo opozicija, kurioje yra 
nemažai buvusios Aukščiausiosios Tarybos narių, vengia kontsruktyvaus 
dialogo. Sprendžiant iš Vytauto Landsbergio pareiškimų, opozicija tam 
nelinkusi ir ateinančioje sesijoje, sakė jis. 

Seimo rudens sesija prasidės rugsėjo 10 dieną. 

NUO ŽVAIGŽDŽIŲ KONCERTO IKI MUZIKOS PAMOKOS 
Didžiuliu koncertu Vilniuje, Katedros aikštėje, rugsėjo 1-ąją bus 
pradėta muzikos pažinimo programa "Beauštanti aušrelė". Koncerte 
dalyvaus įžymiausi Lietuvos atlikėjai ir muzikiniai kolektyvai. 

Pagal šios programos planus rugsėjis bus skirtas 120-0sioms 
Mikalojaus Konstantino Čiurlionio gimimo metinėms paminėti. Visą šį 
mėnesį Lietuvos mokyklose ketinama rengti apie pusšimtį muzikos pažinimo 
pamokėlių ir koncertų, kuriuose dalyvaus muzikos atlikėjai. 

Nuo spalio iki balandžio planuojama surengti 90 muzikos dienų - po 9 
kiekvienoje apskrityje. Muzikos akademijos padalinių ir konservatorijų 
sudarytos atlikėjų grupės vyks į rajonų mokyklas. Čia jie dalyvaus 
atvirose muzikos pamokose bendrojo lavinimo bei specializuotų muzikos 
mokyklų auklėtiniams, rengs koncertus. 

PRADEDAMAS REKONSTRUOTI ZOKNIŲ AERODROMAS 
Kitą savaitę pradės darbą ekspertai iš Olandijos, kurie atliks 
Zoknių aerodromo prie Šiaulių miesto vietovės techninį įvertinimą. 
Zokniuose sovietų kariuomenė turėjo vieną moderniausių Baltijos regione 


aerodromų. Jo takai buvo pritaikyti "Burano" tipo kosminių laivų 
nusileidimui. 

